Lorde
Ella Marija Lani Yelich-O'Connor, poznatija kao Lorde (Takapuna, 7. studenog 1996.) je novozelandska pjevačica i kantautorica hrvatsko-irskih korijena. Rođena u Takapuni i odgojena u Devonportu (oboje predgrađa Aucklanda), Lorde je još kao djevojčica razvila interes za pjevanje. Kao tinejdžerka potpisuje za Universal i ubrzo dobiva partnera u vidu tekstopisca i producenta Joela Littlea, koji je producirao većinu njezinih pjesama. Njezin prvi uradak, The Love Club EP, javno je objavljen u ožujku 2013. godine. EP je dosegao drugo mjesto na top ljestvicama u Australiji i na Novom Zelandu. 

Sredinom 2013. godine, Lorde je objavila svoj debitantski singl, "Royals". Singl je postao međunarodni crossover hit, a omogućio je Lorde da postane najmlađa izvođačica s prvim mjestom na Billboard Hot 100 ljestvici još od 1987. godine. Krajem 2013. godine objavila je svoj debitanski album, Pure Heroine. Album je zasjeo na vrh australskih i novozelandskih ljestvica, a dosegao je i treće mjesto na američkoj Billboard 200 ljestvici. Iz albuma su proizašli singlovi "Tennis Court", "Team", "No Better" i "Glory and Gore". Godine 2014. objavila je singl "Yellow Flicker Beat", koji je bio dio soundtracka za film The Hunger Games: Mockingjay – Part 1.

Lorde u svom glazbenom izričaju kombinira različite podžanrove poput dream popa i indietronice. Dosad je osvojila dva Grammyja, Brit Award i deset Novozelandskih muzičkih nagrada. Godine 2013., Time ju je stavio na popis najutjecajnijih tinejdžera na svijetu, a sljedeće godine uvrštena je na Forbesov popis "30 ispod 30".

Diskografija

Studijski albumi

EP-ovi

Reference

Vanjske poveznice

 
 
 
 
 

Novozelandske pjevačice
Dobitnici i dobitnice Grammy Award
Pseudonimi